Source: https://www.finlex.fi/fi/laki/ajantasa/2016/20161126
Timestamp: 2019-10-15 06:23:59+00:00

Document:
Oikeusministeriön asetus Rikosseuraamuslaitoksen… 1126/2016 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 2016 › 13.12.2016/1126
Oikeusministeriön päätöksen mukaisesti säädetään Rikosseuraamuslaitoksesta annetun lain (953/2009) 11 §:n 1 momentin nojalla:
Vankilassa esimiestehtävissä toimivien Rikosseuraamuslaitoksen virkamiesten on huolehdittava siitä, että heidän alaisensa virkamiehet käyttävät virantoimituksessa tämän asetuksen mukaista, asianmukaisessa kunnossa olevaa virkapukua tai vankilan johtajan antaman luvan mukaista asiallista muuta vaatetusta tai suojavaatteita.
Virkapukuun kuuluvien asusteiden sekä niissä käytettävien tunnusten ja merkkien tulee olla tässä asetuksessa säädetyn mukaisia. Asusteiden tulee olla valmistettu Rikosseuraamuslaitoksen keskushallintoyksikön hyväksymistä kankaista, materiaaleista ja tarvikkeista ja niiden on oltava väreiltään keskushallintoyksikön hyväksymiä.
Virka-asusteet
Rikosseuraamuslaitoksen 1 §:n 1 momentissa tarkoitettujen virkamiesten virkapukuun kuuluvat seuraavat vaatekappaleet:
6) lyhythihainen virkapaita naisille ja miehille;
9) kauluspaitapikee naisille ja miehille
10) villapaita naisille ja miehille;
11) varustevyö;
12) lippalakki;
13) pipo;
14) solmio.
Virkapuvussa käytettävä nimikyltti ja tunnus
Virkapaidan, villapaidan, päällystakin, fleecepuseron, kenttäpuseron ja kenttähaalarin molempiin hihoihin, olkavarren kohdalle kiinnitetään kankainen merkki, johon on brodeerattu Rikosseuraamuslaitoksen tunnus, jonka halkaisija on 6,5 senttimetriä. Poolopaidan, lyhythihaisen kauluksellisen trikoopaidan ja kauluspaitapikeen olkavarren kohdalle on painatettu Rikosseuraamuslaitoksen tunnus, jonka halkaisija on 6,5 senttimetriä. Virkapaidan, villapaidan, päällystakin, fleecepuseron, kenttäpuseron, kenttähaalarin, poolopaidan, lyhythihaisen kauluksellisen trikoopaidan ja kauluspaitapikeen etuosan vasemmalle puolelle kiinnitetään kankainen, tummansinipohjainen nimikyltti, jonka yläriville on brodeerattu virkamiehen virkanimike ja alariville etunimen etukirjain ja sukunimi. Etuosan oikealle puolelle kiinnitetään kankainen, tummansinipohjainen kyltti, johon on brodeerattu sen yksikön nimi, jossa virkamies työskentelee. Lisäksi päällystakin, fleecepuseron, kenttäpuseron ja kenttähaalarin selässä on brodeerattu teksti RIKOSSEURAAMUSLAITOS, BROTTSPÅFÖLJDSMYNDIGHETEN. (2.7.2019/900)
Suojavaatetuksen, erityisvaatetuksen ja Rikosseuraamuslaitoksen antaman määräyksen tai vankilan johtajan luvan nojalla käytettävän muun asun yhteydessä käytetään Rikosseuraamuslaitoksen keskushallintoyksikön hyväksymää irrallista nimikilpeä.
Virkamiesten henkilökohtaisessa käytössä olevan suojavaatetuksen lisäksi tulee kullakin työpaikalla olla yhteisessä käytössä oleva suojavaatetus.
Määräaikaisessa virkasuhteessa Rikosseuraamuslaitokseen olevalle henkilölle voidaan antaa lainaksi virkapuku.
Rikosseuraamuslaitokseen virkasuhteessa oleva saa toimiessaan virkavapaallaan siviilihenkilöstön osallistumisesta kriisinhallintaan annetun lain (1287/2004) mukaisissa palvelutehtävissä käyttää Rikosseuraamuslaitoksen virkapukua.
Rikosseuraamuslaitoksen keskushallintoyksikkö antaa määräyksiä virkapukujen hankinnasta ja käytöstä poistettavien virkapukujen hävittämisestä.
Tällä asetuksella kumotaan Rikosseuraamuslaitoksen virkamiesten virkapuvusta sekä suoja- ja erityisvaatetuksesta annettu oikeusministeriön asetus (577/2010).
Tämän asetuksen voimaan tullessa voimassa olleiden säännösten mukaista virkapukumallistoa voidaan käyttää 31 päivään joulukuuta 2018 tässä asetuksessa säädetyn virkapukumalliston ohella.
1 luku - Yleiset säännökset 1 § 2 § 3 § 2 luku - Virka-asusteet4 § 3 luku - Virkapuvussa käytettävä nimikyltti ja tunnus 5 § 6 § 4 luku - Erinäisiä säännöksiä 7 § 8 § 9 § 10 § 11 § Muutossäädösten voimaantulo ja soveltaminen:2.7.2019/900:

References: § 2
 § 3
 § 2
 § 3
 § 6
 § 4
 § 8
 § 9
 § 10
 § 11